**Хільма аф Клінт** (шведск.: Hilma Af Klint, 26 кастрычніка 1862, Карлберг, Сольна — 21 кастрычніка 1944, Дандэрыд) — шведская мастачка

 і містык, адна з першых прадстаўнікоў абстрактнага жывапісу.

Была членам групы-садружнасці "Пяць" (*De Fem*) жанчын-аднадумцаў, якія падзялялі яе веру ў кантакты з так званымі «духоўнымі настаўнікамі", якія адбываліся часта з дапамогай спірытычных сеансаў. Яе карціны часам нагадваюць дыяграмы і з'яўляюцца выразам глыбокага духоўнага светапогляду.

Калекцыя абстрактнага мастацтва Хільмы аф Клінт налічвае больш за 1200 работ, яна належыць і знаходзіцца ў распараджэнні "*Фонду Хільмы аф Клінт*" у Стакгольме.

Біяграфія
---------

Хільма аф Клінт была чацвёртым з пяці дзяцей Віктара аф Клінта, марскога афіцэра і картографа, і Мацільды Зонтаг. Лета сям'я звычайна праводзіла на сваёй ферме Ханмора на возеры Меларэн. У ідылічным асяроддзі гэтага месца Хільма з ранніх гадоў навучылася тонка адчуваць і разумець прыроду, а асацыятыўнасць раслінных вобразаў стала натхненнем для яе творчасці. Ад свайго бацькі яна таксама атрымала ў спадчыну цікавасць да матэматыкі.

У 1872 годзе яе сям'я пераязджае ў Стакгольм. Пасля атрымання сярэдняй адукацыі Хільма вучыцца ў Тэхнічнай Школе (цяпер Школа прыкладнога мастацтва), затым бярэ ўрокі партрэтнага і пейзажнага жывапісу і на працягу 5 гадоў (да 1887) працягвае навучанне ў Шведскай Каралеўскай Акадэміі мастацтваў. З канца 1889 і да 1908 года працуе ва ўласным атэлье ў Стакгольме, на вуліцы Хамнгатан, будынак 5, знаходзячыся пад уплывам экспрэсіянісцкага жывапісу Эдварда Мунка. Мастачка піша пейзажы, партрэты і жанравыя палотны, арганізуе свае першыя выставы. Самастойнасць і фінансавая незалежнасць маладой незамужняй жанчыны былі незвычайнай з'явай для грамадства таго часу.

Падчас навучання ў Акадэміі, Хільма знаёміцца з Ганнай Кассэль, першай з чатырох жанчын, з якімі яна пазней арганізуе групу "Пяць" (*De Fem*) — садружнасць мастачак, якія падзяляюць яе духоўныя ідэі. З 1896 па 1906 год яны сустракаюцца кожную пятніцу, чытаюць і вывучаюць Новы Запавет, праводзяць медытацыі і спірытычныя сеансы, а пасля акуратна запісваюць атрымленыя пасланні. Гэты бок жыцця Хільмы аф Клінт аказаў велізарны ўплыў на яе творчасць. Яна стала адной з першых жанчын у свеце, якія стваралі абстрактныя шэдэўры.

Прызнанне
---------

Хільма аф Клінт пакінула пасля сябе 150 сшыткаў з запісамі сваіх думак і даследаванняў.

Яна не выстаўляла свае працы, больш за 1200 карцін і малюнкаў акуратна захоўваліся ў яе майстэрні ў чаканні будучыні. Усе карціны былі завешчаныя пляменніку Эрыку аф Клінту — віцэ-адміралу Каралеўскага марскога флоту Швецыі, з умовай не выстаўляць іх 20 гадоў пасля яе смерці. Калі ў канцы 1960-х гадоў адкрывалі скрыні з карцінамі, мала хто ведаў пра іх сюжэты.

У канцы 1970-х працы Хільмы аф Клінт былі прапанаваны ў дар музею сучаснага мастацтва Стакгольма, які адмовіўся ад ахвяравання. Толькі дзякуючы мастацтвазнаўцу Оке Фанту, карціны Хільмы аф Клінт былі прадстаўлены ў 1980 годзе на міжнародную аўдыторыю. У 1984 годзе ён прадставіў яе працы на канферэнцыі "Нордзік" ў Хельсінкі. У ЗША абстрактнае мастацтва Хільмы аф Клінт упершыню было прадстаўлена на выставе «Духоўнасць у мастацтве, абстрактны жывапіс 1890-1985», арганізаванай Морысам Тучманам у Лос-Анджэлесе ў 1986 годзе. Гэтая выстава стала пачаткам міжнароднага прызнання яе мастацтва.

У 2017 годзе шведская пісьменніца Ганна Ларсан напісала раман пра мастачку "Hilma — en roman om gåtan Hilma af Klint".

Галерэя
-------

* Group X, No. 2, Altarpiece, 1915*Group X, No. 2, Altarpiece*, 1915
* Evolution, No. 13, Group VI, 1908*Evolution, No. 13, Group VI*, 1908
* Group IX/UW, No. 25, The Dove, No. 1, 1915*Group IX/UW, No. 25, The Dove, No. 1*, 1915
* Group IX/SUW, The Swan, No. 1, 1915*Group IX/SUW, The Swan, No. 1*, 1915
* Group IX/SUW, The Swan, No. 7, 1915*Group IX/SUW, The Swan, No. 7*, 1915
* Group IX/SUW, The Swan, No. 9, 1915*Group IX/SUW, The Swan, No. 9*, 1915
* The Swan, No. 10, Group IX/SUW, 1915*The Swan, No. 10, Group IX/SUW*, 1915
* The Swan, No. 12, Group IX/SUW, 1915*The Swan, No. 12, Group IX/SUW*, 1915
* The Swan, No. 16, Group IX/SUW, 1915*The Swan, No. 16, Group IX/SUW*, 1915
* The Swan, No. 18, Group IX/SUW, 1915*The Swan, No. 18, Group IX/SUW*, 1915
* Notebook, July 2–11, 1919Notebook, July 2–11, 1919
* Buddha's Standpoint in the Earthly Life, No. 3a, Series XI, 1920*Buddha's Standpoint in the Earthly Life, No. 3a, Series XI*, 1920

Зноскі
------

1. ↑  af Klint, Hilma //  — Svenskagravar.se. Праверана 25 мая 2023.<a href='https://wikidata.org/wiki/Track:Q26699962'></a>
2. 1 2 3 4 5 6  RKDartists<a href='https://wikidata.org/wiki/Track:Q17299517'></a>
3. ↑   Праверана 19 студзеня 2021.
4. ↑   Праверана 19 студзеня 2021.
5. ↑  Hilma af Klint
6. ↑  [Hilma af Klint – Painting the Unseen Serpentine Galleries, 2016. ISBN 978-1-908617-34-7, p.24]
7. 1 2  Liam Taft – *Invisible art: rediscovering the work of Hilma af Klint* National Student, April 19, 2017
8. ↑  *Hilma: En roman om gåtan Hilma af Klint* by Anna Laestadius Larsson


|  |  |
| --- | --- |
| ⚙️   Тэматычныя сайты | RKDartists |
| Генеалогія і некрапалістыка | WikiTree · Geni.com |
| 

| Нарматыўны кантроль |
| --- |
| BIBSYS: 90518313 · BNC: a11813519 · BNE: XX5331465 · BNF: 12269432x · CiNii: DA19751541 · CONOR: 251090019 · GND: 119072327 · ISNI: 0000 0001 2320 0433 · LCCN: n91111400 · LNB: 000306551 · NKC: jo2014804172 · NTA: 301749167 · NUKAT: n2016243818 · LIBRIS: 240103 · SUDOC: 031488854 · VIAF: 22943228 · ULAN: 500125096 |

 |